SIRI ขายหุ้นกู้ 3.6 พันลบ. อายุ 3 ปี 8 เดือน ชูดอกเบี้ย 4.20% เปิดจอง 15-17 ก.พ.นี้
SIRI ขายหุ้นกู้ 3.6 พันลบ. อายุ 3 ปี 8 เดือน ชูดอกเบี้ย 4.20% เปิดจอง 15-17 ก.พ.นี้
SIRI ขายหุ้นกู้ 3.6 พันลบ. อายุ 3 ปี 8 เดือน ชูดอกเบี้ย 4.20% เปิดจอง 15-17 ก.พ.นี้
10 ก.พ. 2564

บริษัท แสนสิริ จำกัด (มหาชน) หรือ SIRI ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ไม่มีประกันของบริษัท ครั้งที่ 1/2564 มูลค่าไม่เกิน 3,600 ล้านบาท แบ่งเป็นจำนวนเสนอขายไม่เกิน 2,000 ล้านบาท และหุ้นกู้สำรองเพื่อการเสนอขายเพิ่มเติมจำนวนไม่เกิน 1,600 ล้านบาท อายุ 3 ปี 8 เดือน ครบกำหนดไถ่ถอนปี พ.ศ.2567 อัตราดอกเบี้ยคงที่ร้อยละ 4.20 ต่อปี จ่ายดอกเบี้ยทุก 3 เดือนตลอดอายุหุ้นกู้
โดยบริษัทจะเสนอขายหุ้นกู้ดังกล่าวให้แก่ผู้ลงทุนทั่วไป และ/หรือ นักลงทุนสถาบัน ระยะเวลาจองซื้อในวันที่ 15-17 ก.พ.64 ผ่านผู้จัดการการจัดจำหน่ายหุ้นกู้ ได้แก่ ธนาคารกรุงเทพ ธนาคารกรุงไทย ธนาคารกสิกรไทย ธนาคารไทยพาณิชย์ ธนาคารซีไอเอ็มบีไทย บล.เกียรตินาคินภัทร บล.เอเซียพลัส และ บล.กรุงไทย ซีมีโก้
ทั้งนี้บริษัท ทริสเรทติ้ง จำกัด จัดอันดับความน่าเชื่อถือของหุ้นกู้ที่ “BBB+” แนวโน้มอันดับเครดิต “Negative” เมื่อวันที่ 9 ก.พ.64
โดยมีวัตถุประสงค์จะนำเงินที่ได้จากการระดมครั้งนี้ไปใช้เพื่อเป็นเงินทุนหมุนเวียนในการดำเนินธุรกิจ จำนวน 3,600 ล้านบาท ภายใน 1-2 ปี นับแต่วันออกหุ้นกู้